‘સચીનઃ અ બિલિયન ડ્રીમ્સ’ એક બેચેન ૧૦ વર્ષીય બાળકની કહાણી દર્શાવે છે, જેણે ભારત માટે પહેલી વાર વર્લ્ડકપ જીતનાર કેપ્ટન કપિલદેવને ટીવી પર જોયો અને વિચાર્યું કે તે પણ એક દિવસ ભારત માટે ક્રિકેટ રમતાં હાથમાં ટ્રોફી પકડશે અને તેણે ક્રિકેટમાં તે કારનામું કરી બતાવ્યું. ધીમે ધીમે લોકો તેને ક્રિકેટના ભગવાન કહેવા લાગ્યા. સચીન એક મહાન નાયક છે, જેણે એક યુગ બનાવ્યો, જેના પર ભારતીયોને ગર્વ છે. સચીનના સમર્પણ અને તેના જીવનના એ પહેલુઓનો ખુલાસો કરાયો છે, જે લોકોએ પહેલાં ક્યારેય સાંભળ્યું કે જોયું નથી. સચીન ક્રિકેટ ક્યાં શીખ્યો, કોણ તેના ગુરુ હતા, આ બધું તેના પ્રશંસકો જાણે છે, પરંતુ સચીન એન્થમની સાથે દર્શકોને એ બધું જોવા મળશે કે જે તેમણે પહેલાં ક્યારેય જોયું નથી.